text.text: موقع واب يعبر على أفكار وعقيدة ومشروع الحركة القومية التونسية
text.text_idx: #000000
text.text: تقرير مشروع الإستيطان الأجصي و إزالة تونس من الوجودحملة توانسا صد الإستيطان الأجصي بتونس
text.text_idx: #000004
text.text: التبذير في ميزانية الدولة
text.text_idx: #000005
text.text: الرئيسيةسياسةسياسة خارجيةوباء الكورونا و وواجب تأسيس الإستعلامات الخارجية
text.text_idx: #000006
text.text: وباء الكورونا و وواجب تأسيس الإستعلامات الخارجية
text.text_idx: #000007
text.text: مجلة القومية التونسية
text.text_idx: #000008
text.text: بعد الإتهام الأمريكي للصين بأنها صدرت الفيروس للعالم كان الرد الصيني ليها إنو الأمريكان خبو المعلومات حول “الفيروس” لن اتخذت و ضرت العالم كلو.
text.text_idx: #000009
text.text: وثما شكوك أنو السلط الصينية عرفت الخبر متع تكون الفيروس و انتشارو بين البشر لكنها غطات على المعلومة و يقال أصلا انو الطبيب الي شك في الحكاية توقف وبحثوه و بعد أعلنو على موته.
text.text_idx: #000010
text.text: الأوبئة في 100 سنا الأخيرة انطلاقاً من “الإنفلوانزا الإسبانية” في 1918 للأنفلوانزا الآسيوية في 1958 “لانفلوانزا هونغ كونغ” في1968 “لانفلوانزا الخنازير” في2009.. الكلهم عالميين وكلهم ينتشرو في العالم بفعل حركة النقل وفي لحظة ينطلق من أقصى الشرق لأقصى الغرب و العكس.
text.text_idx: #000012
text.text: الإشكال دائما يتعاود وهو سرعة انتقال المعلومة، من 1918 (مايقارب 30 مليون قتيل) لحد 1920.
text.text_idx: #000013
text.text: عام 1918 أمريكا وفرانسا وانقلترا خباو المعلومة بسبب الحرب العالمية الأولى و كشفتها إسبانيا (على هذا سموها الانفلوانزا الاسبانية). وعام 2020 فما شك في تخبية الصين للمعلومة لأسباب سياسية خاصة. المهم انو توقيت الوعي بالمعلومة هام أساسي و محوري علخر في نجاعة سياسة المواجهة مع الأوبئة العالمية.
text.text_idx: #000014
text.text: عموما تونس تاريخيا عمرها مكانت مركز وباء عالمي و أصلا حتى من الأخطار التقليدية الوبائية ممستهاش برشا و في الا20 سنا لخرانين “انفلوانزا الطيور” و”الخنازير” و”الكورونا” لكلهم جوها من الخارج .أي أن تونس ينتقللها الوباء من الخارج و لذا فإنو من مصلحة تونس علخر انها تعرف أو تسمع في أسرع وقت بالحالات الوبائية.
text.text_idx: #000015
text.text: الدول تو تحتاج لإستعلامات صحية باش تحمي روحها من الأوبئة سريعة الإنتشار و القاتلة.
text.text_idx: #000016
text.text: تونس معندهاش استعلامات من أصلو، وما يقال انها استعلامات سواء تابعة لوزارة الداخلية أو وزارة الدفاع هوما أجهزة تجسس على “التوانسا” كهو و مهمش استعلامات حقيقية متع تجسس و تحليل معلومات حول الدول الاجنبية.
text.text_idx: #000017
text.text: الحكومة التونسية جاها الخبر كيفها كيف المواطنين من خلال الأخبار العالمية. سفارة تونس في الصين مانتصورهاش خممت في الحكاية أصلا و زيد متأكد انو مفيهاش فرع للإستعلامات التونسية يتابع الأحوال ويحلل و يبعث بالمعلومات في وقتها.
text.text_idx: #000018
text.text: نحتاجو لإستعلامات تونسية تخدم في الخارج تتجسس على الدول الاجنبية وتحلل الأوضاع العالمية من جميع النواحي سياسية، عسكربة، امنية، اجتماعية، دينية، صحية و حتى رياضية. نحتاجو انو تكون عندنا عين على العالم عين دقيقة تخزر للعمق و تعرف شفما باش انجمو نخططو سياساتنا المستقبلية.
text.text_idx: #000019
text.text: هذا الأمر ولا ضروري علخر و الصحة العامة التونسية تحتاجلو. كان من الأول جانا الخبر وحسبنا مليح إحتمالات العدوى و خممنا في التصرف السريع راو موصلناش لهاذا الرعب.
text.text_idx: #000020
text.text: الإستعلامات الخارجية تحمي امننا الي مهدد من الخارج ( كل الخارج بما فيه ليبيا و دزاير) و صحتنا الي مهددة من الخارج و نحتاجو لماهو أكثر من الأخبار العالمية. نحتاجو لما هو أعمق و ماهو سري، تونس يجب أن تتجسس على العالم لأجل مصلحتها و خاصة حياتها.
text.text_idx: #000021
text.text: – ديما تحضرني حكاية قوية علخر نهار 5 جوان 1967 “بورقيبة” الرئيس قابل الباجي قايد السبسي وزير الداخلية و سألو سمعت بأخبار الحرب في الشرق؟ جاوبو بكل فخر وعزة: “بالطبيعة مصر طيحت 80 طيارة”. “بورقيبة” رد عليه “انتي تسمع في صوت العرب بدل أسمع ال ب.ب.س ” ( هيئة الاذاعة البريطانية) بش تعرف الحقيقة. “بورقيبة” كان أكثر واحد قافز في الحكومة و لذا يسمع كان أخبار الإعلام الغربي في حين كان وزير الداخلية ( الي يتبعو جهاز الإستعلامات و امن الدولة يسمع في اخبار “اذاعة ناصرية” مؤدلجة علخر و كلها دعاية. و تتعدا 47 سنا و “الباجي” يولي رئيس جمهورية.
text.text_idx: #000022
text.text: – حان الوقت باش نفهمو انو التهديدات كل التهديدات تجينا من الخارج و على هذا الأساس لازم نبنو منظومتنا الأمنية مش على أساس انو التونسي هو التهديد كيما صار في 60 سنا لخرانين.
text.text_idx: #000023
text.text: الإيمان بالدور التونسي الفاعل في الصراعات العالمية
text.text_idx: #000024
text.text: الموقف القومي التونسي من الإنخراط في المنظمات الدولية
text.text_idx: #000025
text.text: من المطالبة بالإعتذار الى تجريم الإستعمار
text.text_idx: #000026
text.text: السيادة التونسية
text.text_idx: #000027
text.text: الدور الأجنبي للإرهاب في تونس: مثال عملية قفصة 1980
text.text_idx: #000028
text.text: البريد الإلكتروني *
text.text_idx: #000031
text.text: الموقع الإلكتروني
text.text_idx: #000032
text.text: جميع الحقوق محفوضة لمجلة القومية التونسية 2021 Cream Magazine by Themebeez
text.text_idx: #000034